บอร์ด EASON ไฟเขียวลงทุนไม่เกิน 60 ลบ.ใน APCON ลุยธุรกิจสร้างโรงไฟฟ้า
บอร์ด EASON ไฟเขียวลงทุนไม่เกิน 60 ลบ.ใน APCON ลุยธุรกิจสร้างโรงไฟฟ้าให้กับหน่วยงานภาครัฐและเอกชน
13 ม.ค. 2559

บริษัท อีซึ่น เพ้นท์ จำกัด (มหาชน) หรือ EASON ระบุว่า ที่ประชุมคณะกรรมการบริษัทเมื่อวานนี้(12 ม.ค.) อนุมัติการลงทุนในบริษัท แอดวานซ์ เพาเวอร์ คอนเวอร์ชั่น จำกัด (APCON) ซึ่งดำเนินธุรกิจก่อสร้างโรงไฟฟ้าให้กับหน่วยงานภาครัฐและเอกชน
โดยบริษัทจะลงทุนในวงเงินไม่เกิน 60 ล้านบาท ซึ่งคณะกรรมการบริษัทได้มอบหมายให้คณะกรรมการบริหาร เป็นผู้แทนบริษัทในการเจรจาธุรกิจหรือดำเนินการอื่นที่เกี่ยวข้อง ซึ่งจะสามารถแจ้งความคืบหน้าการลงทุนได้ภายในไตรมาส 1/59